| **Ehrhardt E-V/4** |
| --- |
|  |
| **Tipas** | šarvuotasis automobilis |
| **Kūrėjas** |  ? |
| **Šalis** | Vokietijos imperijos vėliava Vokietijos imperija  Veimaro Respublika  Trečiojo Reicho vėliava Trečiasis Reichas |
| **Sukurta** | 1914 m. |
| **Gaminta** | 1916 - 1919 m. |
| **Gamintojas** | *Heinrich Ehrhardt Automobilewerke AG* |
| **Pagaminta vienetų** | 33 |
| **Naudota** | 1916 - 193? |
| **Charakteristikos** |
| **Ekipažas** | 8 |
| **Masė (t)** | 7,12 - 7,75 |
| **Kovinė masė (t)** |  |
| **Ilgis (m)** | 5,30 |
| **Plotis (m)** | 2,00 |
| **Aukštis (m)** | 2,85 |
|  |
| **Šarvo storis (mm)** | 6-9 |
| **Pagrindinis ginklas** | 3 x MG-08/15kulkosvaidžiai, 3000 patronų. |
| **Kalibras** | 7,92 mm |
| **Papildomi ginklai** |  |
|  |
| **Važiuoklė (formulė)** | 4×4 |
| **Kelio prošvaisa** | 0,32 m |
| **Variklis** | 4 cil. karbiuratorinis, vandeniu aušinamas |
| **Variklio galia (AJ, (kW))** | 62.5 kW, 83.8 AG  |
| **Kuras** | benzinas |
| **Nuotolis plentu (km)** | 250 km |
|  |
| **Važiavimo greitis (km/h)** | 60 km/h |
| **Plaukimo greitis (km/h)** |  |
| **Įveik.sienelės aukštis (m)** |  |
| **Įveik.griovio plotis (m)** |  |
| **Įveik.įkalnė** | 25° |

**Ehrhardt E-V/4** (vok. *E-V/4 Panzerkraftwagen Ehrhardt* ) – Vokietijos Pirmojo pasaulinio karo laikų šarvuotasis automobilis, ginkluotas kulkosvaidžiais, naudotas beveik iki Antrojo pasaulinio karo. Pasižymėjo aukščiu, plokščiais šarvais. Svėrė beveik 9 t, įgulą sudarė 8-9 kariai, ginkluotę sudarė iki 3 kulkosvaidžių.

Istorija
--------

Patys pirmieji Vokietijos šarvuotieji automobiliai buvo gaminami ant didelių sunkvežimių važiuoklių įtaisant į dangų nukreiptus artilerijos pabūklus, skirtus kovai su stebėjimo balionais. Tada tokius automobilius vadino vok. *Ballon Abwehr Kanonen, BAK*). Šie automobiliai buvo labai reti.

Belgai buvo pirmieji, pademonstravę kaip šarvuotieji automobiliai („Minervos") gali būti panaudoti judriuose kovos veiksmuose. Vokiečių pėstininkams ir kavaleristams belgų šarvuotųjų automobilių taktika „smok ir bėk" neretai buvo skausminga. Tokios patirties paveikti vokiečių kariškiai nutarė gaminti savus šarvuotuosius automobilius. Kariuomenė šarvuotųjų automobilių prototipus užsakė automobilių gamybos kompanijose „Ehrhardt", „Daimler-Motoren-Gesellschaft" ir „Büssing".

1915 m. šios trys kompanijos pagamino užsakytus prototipus. Visos trys kompanijos nepaisė to, kad belgų šarvuotieji automobiliai buvo šarvuoti lengvieji tureriai, ir sukonstravo, jų nuomone, tinkamesnius automobilius. .
Visi trys automobiliai buvo masyvūs:

* Didžiausias buvo „Büssing". Jis turėjo du vairus, po vieną kiekviename gale. Pasižymėjo didele kelio prošvaisa.
* „Ehrhardt" ir „Daimler" prototipai buvo labai panašūs. Abiejų varikliai buvo priekyje, šarvuoti. Kėbulas buvo didelės dėžės pavidalo, jo gale buvo bokštelis, Abu atrodė nerangūs ir buvo pernelyg sunkūs, kad atliktų Vokietijos kariuomenėje numatytas funckijas.

„Daimler" ir „Ehrhardt" prototipai turėjo dvigubus galinius ratus. Priekiniai jų ratai buvo viengubi, tačiau turėjo šonines plačias atbrailas, kurios turėjo mažinti slėgį į gruntą ir taip padidinti pravažumą. Visų trijų prototipų įgulos buvo 8 ar 9 žmonės, ginkluotė – mažiausiai 3 kulkosvaidžiai. Didžiausias šarvų storis buvo 9 mm.

Šaltiniai
---------

1. 1 2 3 4 5  Бронеавтомобиль Эрхардт E-V/4. zonwar.ru
2. ↑  MGM's 1/76 Ehrhardt E-V/4 1917. Landships - A site for WW1 Military Modelling. archyvuota originalas (nepasiekiamas)